**ELŐTERJESZTÉS**

**Körmend Város Önkormányzata Képviselő-testülete 2022. május 26-i ülésére**

**Tárgy:** ADA Hungária Kft. kérelme

Tisztelt Képviselő-testület!

Az ADA Hungária Bútorgyár Kft. 2017-ben fordult támogatási kérelemmel Körmend Város Önkormányzatához. A Bútorgyár a körmendi telephelyét érintő komplex, kapacitásbővítő beruházást hajt végre. Ennek kapcsán a Magyar Kormányhoz fordult egyedi kormánydöntésen alapuló támogatási igényével. A Kormány 1 milliárd Ft. vissza nem térítendő támogatásban részesítette az ADA Hungária Bútorgyár Kft-t, figyelembe véve azt, hogy a Kft. 5,2 milliárd Ft. értékű beruházással bővíti hazai termelését.

Az Önkormányzat egyszeri 10.000. 000 Ft. összegű támogatást biztosított az ADA Hungária Kft-nek, amit át is adott a beruházónak, Körmend egyik legnagyobb munkáltatójának.

Az ADA Hungária Kft. azzal a kéréssel fordult az Önkormányzathoz, hogy a támogatás végső felhasználási ideje 2022. december 31-e helyett 2023. december 31-ére módosuljon, erre a határidőre tud eleget tenni a cég az általa vállalt kötelezettségeknek.

Kérem a Testületet, hogy támogassa az ADA Hungária Kft. kérelmét.

**HATÁROZATI JAVASLAT**

Körmend Város Önkormányzata Képviselő-testülete hozzájárul ahhoz, hogy az ADA Hungária Bútorgyár Kft-vel 2017. évben kötött „Helyi vállalkozásnak nyújtandó beruházási támogatásról szóló megállapodás” akként kerüljön módosításra, hogy az Önkormányzat által nyújtott beruházási támogatás végső felhasználási határideje 2023. december 31-ére módosul. A Képviselő-testület felhatalmazza a Polgármestert a megállapodás módosítására.

Körmend, 2022. 05. 18.

**Bebes István**

**polgármester**